Intervenţia lui Manfred Weber a avut loc cu prilejul discursului privind starea uniunii a preşedintelui Comisiei Europene, Jean-Claude Juncker.

"Solicităm Consiliului să includă Bulgaria şi Croaţia în Schengen. Solicit guvernului român să oprească riscurile care afectează procesul de luptă împotriva corupţiei pentru că toate aceste trei ţări ar trebui să aibă posibilitatea de a se alătura Schengen. Europa este o Europă a democraţiei", a spus liderul grupului PPE în PE.

Este pentru a doua oară în două zile consecutive când Manfred Weber critică guvernul din România, după ce marţi, cu prilejul dezbaterii privind situaţia din Ungaria, a spus că "am avut demonstraţii de masă în această vară nu la Budapesta, ci la Bucureşti". "Preşedintele (României - n.r.) a trebuit să intervină în aceste demonstraţii şi să le ceară profesioniştilor să fie puţin mai atenţi", a spus Weber în cadrul intervenţiei sale de marţi.

"Există un guvern care îşi foloseşte în mod greşit majoritatea pentru a-l proteja pe liderul partidului socialist deja condamnat. Ei (...) au fost de acord să pună subiectul pe agendă în plenara următoare. Şi, din nou, sper că toată lumea este pregătită să lupte împotriva corupţiei în toate aspectele şi nu doar într-un anumit caz specific", a adăugat Manfred Weber cu acel prilej.

Liderul grupului PPE şi-a reluat afirmaţiile legate de România şi în cursul unei conferinţe de presă care a avut loc marţi seara, când a anunţat că el, personal, va vota în favoarea activării articolului 7 din Tratatul UE în cazul Ungariei la votul de miercuri din plenul PE.



Ce spun europarlamentarii români despre declaraţia lui M. Weber privind aderarea Bulgariei la Schengen înaintea României

"Este clar că în momentul de faţă Croaţia şi Bulgaria sunt mai bine plasate să adere rapid la zona Schengen decât este România sub guvernul Dăncilă", ne-a declarat marţi, la Strasbourg, purtătorul de cuvânt al Partidului Popular European (PPE), Siegfried Mureşan, referitor la declaraţia liderului grupului PPE din Parlamentul European, Manfred Weber, potrivit căruia Bulgaria şi Croaţia ar trebui primite în Schengen acum, iar guvernul României ar trebui să-şi rezolve mai întâi problemele care afectează procesul de luptă împotriva corupţiei. Pe de altă parte, eurodeputata Renate Weber, din grupul ALDE, denunţă o acţiune "profund nedreaptă" şi "o logică politicianistă de campanie".

Manfred Weber a cerut miercuri Consiliului să primească Bulgaria şi Croaţia în Schengen şi a solicitat guvernului român să stopeze riscurile care afectează procesul de luptă împotriva corupţiei pentru ca şi România să poată adera la zona de liberă circulaţie.

Intervenţia lui Manfred Weber a avut loc cu prilejul discursului privind starea uniunii a preşedintelui Comisiei Europene, Jean-Claude Juncker.

"Solicităm Consiliului să includă Bulgaria şi Croaţia în Schengen. Solicit guvernului român să oprească riscurile care afectează procesul de luptă împotriva corupţiei pentru că toate aceste trei ţări ar trebui să aibă posibilitatea de a se alătura Schengen. Europa este o Europă a democraţiei", a spus liderul grupului PPE în PE.

Din punctul de vedere al lui Siegfried Mureşan, purtător de cuvânt al PPE, poziţia lui Weber nu diferă de cea pe care a avut-o grupul politic întotdeauna.

loading...